Western Union (cinta)

:*Iste articlo ye sobre una cinta estausunidense de cine de western de l'anyo 1941; ta atros usos, se veiga *'Western Union (desambigación)***.


***Western Union*** (títol orichinal, estrenada en [[Aragón]] con o títol en [[Idioma castellano|castellano]] d***'Espíritu de conquista***, en [[Idioma aragonés|aragonés]] ***Esprito de conquiesta**') ye una cinta de cine de western de cine estausunidense estrenada l'anyo 1941, dirichida por Fritz Lang seguntes un guión adaptau por Robert Carson (basau en a novela *[[Western Union|Western Union]]* que heba publicau Zane Grey en l'anyo 1939), con una banda sonora orichinal de David Buttolph, una dirección de fotografía d'Edward Cronjager y Allen M. Davey y una producción cinematografica a lo cudiau de Darryl F. Zanuck y Harry Joe Brown ta la productora cinematografica 20th Century Fox. Conta con un elenco d'o cual en fan parte Robert Young, Randolph Scott, Dean Jagger, Virginia Gilmore, John Carradine, Barton MacLane, Russell Hicks, Slim Summerville, Chill Wills, Victor Kilian, Minor Watson, George Chandler, Chief John Big Tree, Chief Thundercloud, Dick Rich, Addison Richards, Irving Bacon, Hank Bell, Tom London y Charles Middleton, entre d'atros actors.

En 1861 Edward Creighton, un incheniero d'a Western Union, padeixe un grieu accident cuan inspeccionaba una linia telegrafica. El troba Vance Shaw, un bandiu que fuye d'un grupo de perseguidors y ha perdiu o suyo caballo y, encara que en primeras heba pensau robar-li lo suyo y marchar, finalment l'aduya y li salva la vida. Tiempo dimpués l'incheniero plega enta Omaha (Nebraska), a on ha de construyir una linia telegrafica enta Salt Lake City (Utah) con a oposición de soldaus d'os Estaus Confederaus d'America, bandius y indios y demana l'aduya de su chirmana Sue, d'o suyo capotaz Pat Grogan y d'o suyo aduyant Homer Kettle. Poco dimpués Shaw ha decidiu albandonar o suyo pasau y demana treballo en as oficinas d'a Western Union, a on el contracta Grogan, que desconoix o suyo pasau. Creighton, encara que el reconoix, calla. Tamién ha plegau Richard Blake, un incheniero recient licenciau d'a Universidat Harvard a qui Creighton contracta ta fer un favor a su pai. Blake y Shaw bien luego sienten atracción por Sue, pero tamién bien luego prencipian as obras d'o tendiu d'a linia y prencipian os problemas cuan hombres aparentment indios els atacan. Shaw sospeita y sigue la suya pista dica trobar que en realidat son os hombres d'a suya antiga banda, lideraus por Jack Slade, y que agora treballan ta los confederaus. Shaw calla ta no delatar a los suyos amigos. Cuan en un nuevo ataque un d'os "indios" queda feriu, Creighton prencipia a sospeitar de Shaw, y fa que iste reconoixca que conoix a la banda d'atacants. Poco dimpués Slade captura a Shaw y l'ata, decindo-le que atacará lo campamento d'os treballadors d'o telegrafo. Ta liberar-se se crema las mans y lo disimula en aduyando en o campamento atacau a apagar o fuego, pero Creighton no el creye y li da palleta. Cuan marcha, Shaw diz que Slade ye lo suyo chirmano y que marcha a buscar-lo.

A cinta s'ambienta en 1861 en Omaha (Nebraska) y en Utah; y las suyas escenas se filmoron en Kanab y atros puestos de Utah, incliyiu lo Parque Nacional Zion, y en localizacions en Arizona, amás d'en os 20th Century Fox Studios en Los Angeles (California).

## Elenco

## Se veiga tamién
* Cine en 1941.
* Cintas de 1941.

## Referencias

## Vinclos externos

*  ''Western Union'' en Internet Movie Database.